NDR บวกเกือบ 6% ราคาสูงสุดในรอบ 2 เดือน คาดกำไรปี 60-61 โตเด่น
NDR บวกเกือบ 6% ราคาสูงสุดในรอบ 2 เดือน ล่าสุด ณ เวลา 10.50 น. ราคาอยู่ที่ 4.36 บาท บวก 0.24 บาท หรือ 5.83% สูงสุดที่ 4.38 บาท ต่ำสุดที่ 4.20 บาท มูลค่าซื้อขายที่ 80.47 ล้านบาท โบรกฯ แนะ “ซื้อ” ชูเป้า 5.15 บาท คาดกำไรปี 60-61 โตเด่น ตามความแข็งแกร่งของอุตสาหกรรมยางรถจักรยานยนต์

13 ม.ค. 2560

ผู้สื่อข่าวรายงานว่า ราคาหุ้นบริษัท เอ็น.ดี.รับเบอร์ จำกัด (มหาชน) หรือ NDR ณ เวลา 10.50 น. ราคาอยู่ที่ 4.36 บาท บวก 0.24 บาท หรือ 5.83% สูงสุดที่ 4.38 บาท ต่ำสุดที่ 4.20 บาท มูลค่าซื้อขายที่ 80.47 ล้านบาท 

บล.เออีซี แนะนำ “ซื้อ” ราคาเป้าหมาย 5.15 บาท/หุ้น ด้วยเหตุผล 1) เป็นหุ้น Small-Cap ที่มี 4 จุดแข็ง ได้แก่ ความเชี่ยวชาญ, ช่องทางจัดจำหน่าย, ที่ตั้งโรงงาน และการรองรับคำสั่งซื้อได้ทันที ซึ่งจะช่วยรักษาลูกค้าเดิมและเพิ่มโอกาสแย่งส่วนแบ่งตลาดในอนาคต 2) ปี 2560-2561 คาดกำไรโตเฉลี่ยปีละ 11.1% ตามความแข็งแกร่งของอุตสาหกรรมยางรถจักรยานยนต์, กลยุทธ์ Fighting Brand, Focus ลูกค้า OEM ที่อินเดีย และการเจาะตลาดใหม่ และ 3) ฐานะการเงินแข็งแกร่ง โดยช่วง 3Q59 มี D/E ratio 0.73x และ Interest Bearing Debt to Equity 0.41x (น้อยกว่าค่าเฉลี่ยกลุ่มที่ 0.97x และ 0.62x) อีกทั้งยังมี Upside 25.0% 